અમદાવાદના કાલુપુર વિસ્તારના પાંચ કુવા પાસે આજે સવારે ૭.ર૦ કલાકે આંગડીયા પેઢીના બે કર્મીઓ એકટીવા ઉપર સોના ચાંદીના ભરેલી બેગ લઈને પસાર થઈ રહ્યા હતા, તે દરમ્યાન બે બાઈક ઉપર તેમનો પીછો કરીને પહોંચેલા ચાર શખ્સોએ પેઢીના કર્મીઓને નીચે પાડી દઈને દાગીના ભરેલી બેગ ખેંચી લઈને લૂંટ ચલાવી હતી, જે દરમ્યાન ઈડર પોલીસના હાથે ઝડપાઈ ગયેલા દિપક ગજેન્દ્રસિંહ જાટ(રહે. જિ. ધોલપુર, રાજસ્થાન)એ હવામાં બે રાઉન્ડ ફાયરીંગ કરીને થેલાની પક્કડ કર્મીઓ પાસેથી છોડાવી દઈને ફરાર થઈ ગયા હતા, સમગ્ર ઘટના સીસીટીવીમાં કેદ થઈ જતાં લૂંટનો વિડીયો સોશીયલ મીડીયામાં વાયરલ થયો હતો, બીજી તરફ બપોરે ઈડર પોલીસ મુડેટી પાસે રૂટીન ચેંકીગ કરી રહી હતી તેવામાં આ ચારેય શખ્સો બાઈક લઈને ત્યાં પહોંચી તો ગયા પરંતુ પોલીસને જોઈને તેઓએ બાઈક ભગાવી મુકતા પોલીસને શક પડતાં તેમનો પીછો કરીને વાયરલેસ મેસેજ છોડવામાં આવ્યો હતો, અને લૂંટારૂઓ ઈડર શહેરમાં પહોંચીને જલારામ બાપા મંદિર પાસેથી પીટીસી કોલેજ તરફ જવાના રસ્તે વળી ગયા હતા, પરંતુ ત્યાં પહોંચી ગયેલા ઈડર પોલીસના એક કર્મીએ હિંમત દાખવીને એક બાઈકને ધક્કો મારી દેતાં બે લૂંટારૂઓ ત્યાં પડી જતાં એક ભાગી ગયો હતો, જયારે જેની પાસે તમંચો હતો તે દિપક જાટને ઝડપી લીધો હતો, તેથી ઉશ્કેરાયેલા દિપકે પોલીસકર્મી સામે જ તમંચો ધરી દેતાં સદ્નસીબે ફાયરીંગ થયુ ન હતુ.